પહેલા સુધારેલા ગાજર, બીન્સ, ડુંગળીને એક વાસણમાં લઈ લો. હવે ગેસ પર ડીપ ફ્રાય પેન મુકી તેમાં ઘી મુકી તેને ગરમ કરો. ઘી ગરમ થઈ ગયા બાદ તેમાં મરી, લવિંગ, તમાલપત્ર નાખી તેને ધીમી આંચે સાંતડો. થોડી વાર બાદ ગરમ મસાલાની ધીમી સુગંધ આવશે ત્યાં સુધી આ મસાલાને સાંતડો. ત્યારબાદ તેમાં સુધારેલી ડુંગળી નાખો. હવે ડુંગળી જ્યાં સુધી ગુલાબી ન થાય ત્યાં સુધી ગરમ કરો. ડુંગળીમાં પાણીનું પ્રમાણ વધુ હોવાથી તેજ આંચ પર તેને સાંતડવી જોઈએ જેથી પાણી જલ્દી બળી જાય. હવે બીન્સ, વટાણા અને ગાજરને ફ્રાય પેનમાં નાખો.